**NOTA DE FUNDAMENTARE**

|  |
| --- |
| 1. **Titlul proiectului de act normativ**

**ORDONANŢĂ DE URGENŢĂ** **privind unele măsuri pentru accelerarea implementării proiectelor de infrastructură de transport transeuropeană și de modificare și completare a unor acte normative**  |
| 1. **Motivul emiterii actului normativ**
 |
| 1. Descrierea situaţiei actuale | Proiectele de infrastructură de transport transeuropeană sunt investiții publice de importanță strategică pentru România, care asigură conectivitatea cu coridoarele de transport europene dar și mobilitatea populației și a mediului de afaceri la nivel național,context în care implementarea proiectelor devine o prioritate națională pentru dezvoltarea infrastructurii de transport. România are potrivit acordului de parteneriat încheiat cu Uniunea Europeana și Cărții Albe a Transporturilor, obligația de a finanța, inclusiv prin utilizarea fondurilor structurale nerambursabile finalizarea cu prioritate a proiectelor de infrastructură de transport transeuropeană situate pe rețeaua TEN-T Core până în anul 2030 și de pe rețeaua TEN-T Comprehensive pana în anul 2050. Implementarea proiectelor de infrastructură de transport de transeuropeană este condiționată de eliberarea autorizației de construire potrivit prevederilor legale în vigoare și implicit, de obținerea avizelor/acordurilor, prevăzute prin certificatul de urbanism. De regulă, proiectele mari de infrastructură de transport de transeuropeană traversează teritoriul mai multor județe, situație care conduce la necesitatea obținerii unui număr mare de avize/acorduri solicitate de autoritățile publice locale prin certificatele de urbanism. În procesul de obținere a avizelor/acordurilor necesare emiterii autorizațiilor de construire apar sistematic întârzieri semnificative din cauza procedurilor specifice fiecărei instituții/autorități emitente de avize/acorduri, întârzieri care conduc la expirarea termenelor de valabilitate a avizelor/ acordurilor deja obținute până la întocmirea completă a documentației necesare autorizării, respectiv, amânarea termenului de începere a lucrărilor de construcții. Tot în acest context, este de menționat că autorizarea lucrărilor pentru proiectele de infrastructură de transport transeuropeană este condiționată de obținerea tuturor avizelor/acordurilor pentru diferite rețele sau pentru diferite terenuri încadrate în categoria de folosință agricol/forestier, chiar dacă acestea se suprapun pe zone restrânse cu proiectele în cauză și nu au o influență majoră asupra acestora. Implementarea proiectelor de infrastructură de transport transeuropeană se realizează pe o perioadă lungă de timp, care de regulă depășește media de 3 ani. Pentru realizarea acestor proiecte este necesară elaborarea unor documentații tehnico-economice de complexitate ridicată care pe parcursul derulării proiectelor, pot fi optimizate în ceea ce privește soluțiile tehnice. Pentru o parte din proiectele de infrastructură de transport transeuropeană, ca urmare a modificărilor de soluții la faza de proiect tehnic de execuție, apare necesitatea exproprierii unor suprafețe suplimentare de teren față de culoarul deja expropriat în baza studiului de fezabilitate. Astfel pentru aceste suprafețe de teren se poate elibera autorizația de construire pe secțiuni sau obiecte de lucrări. Procedura de scoatere din circuitul agricol/forestier a terenurilor afectate de proiectele de infrastructură de transport de interes național strategic, începe numai după efectuarea înscrierii în Cartea Funciară a coridoarelor de expropriere necesare realizării acestora. Astfel, transferul dreptului de proprietate al Statului Român asupra imobilelor expropriate operează de la data emiterii deciziei de expropriere. În aceste situații autorizaţia de construire nu se poate emite înaintea finalizării procesului de scoatere din circuitul agricol/silvic, în conformitate cu prevederile legale în vigoare, ceea ce determină întârzieri și blocaje în implementarea contractelor de lucrări. Procedura privind emiterea avizelor de amplasament favorabile de către operatorii de transport/distribuție din domeniul energiei electrice și gazelor naturale, procedura de eliberare a amplasamentului, așa cum este definită în Legea energiei nr. 123/2012 cu modificările si completările ulterioare, în Ordinul ANRE nr. 47/2003, Ordinul ANRE nr.48/2008, cu modificările și completările ulterioare, este de asemenea o procedura de lungă durată, întârziind astfel emiterea autorizației de construire. Ministerul Transporturilor are calitate de autoritate emitentă pentru autorizațiile de construire în domeniul sectorului rutier fără a avea însă competențe reglementate prin act normativ în domeniul controlului și aplicării sancțiunilor pentru nerespectarea disciplinei în construcții lipsindu-i pârghiile necesare pentru a preveni unele riscuri de indisciplină pe șantierele aferente proiectelor de infrastructură de transport.În lipsa unor reglementări speciale, Ministerul Transporturilor, în calitate de emitent de autorizații de construire, nu poate desfășura activitățile de control, precum și cele privind intrarea în legalitate a eventualelor lucrări neautorizate. Pe parcursul implementării proiectelor de infrastructură de transport transeuropeană pot să apară revendicări ale executanților de lucrări conforme cu prevederile contractelor de execuție, dar care, nu pot fi acceptate de către beneficiar, întrucât în prezent, nu există clar reglementat cadrul legislativ pentru plata acestora. Neplata revendicărilor generează categorii de cheltuieli suplimentare prin mecanismul contractual de penalități și dobânzi, grevând ulterior în mod semnificativ bugetul de stat și conducând astfel la blocaje în executarea lucrărilor.  In prezent, Legea nr.500/2002 privind finanțele publice republicată cu modificări și completări ulterioare reglementează în mod distinct mecanismul de acordare, justificare și recuperare a avansurilor aferente contractelor de achiziție publică pentru proiectele de infrastructură de transport cu finanțare din fonduri structurale în cadrul Programului Operațional Sectorial Transport, fără a reglementa același mecanism și pentru proiectele de infrastructură de transport aferente perioadei de programare 2014-2020. Ca urmare a dezvoltării rețelei naționale de transport rutier prin construcția de autostrăzi, numeroase localități urbane şi terenuri agricole situate în extravilan rămân izolate, administrațiile publice locale neavând fondurile necesare pentru realizarea racordurilor la noile infrastructuri rutiere. Întârzierea programelor de construcții infrastructură de transport transeuropeană influenţează negativ atât eforturile depuse de Guvern în direcţia dezvoltării rețelei de transport, inclusă în coridoarele europene și de importanță strategică națională, cât și mediul de afaceri prin diminuarea investițiilor, reducerea ritmului de dezvoltare economică și pierderea locurilor de munca. |
| 11. În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia | Nu este cazul |
| 2. Schimbări preconizate | În conformitate cu angajamentele asumate de Guvernul României, prin prezentul proiect ordonanță de urgență este reglementat cadrul normativ pentru accelerarea implementării proiectelor de infrastructură de transport transeuropeană în scopul simplificării procesului de autorizare a lucrărilor de construcții aferente, pentru a asigura interconectivitatea între rețeaua de transport de interes național/regional cu cea de europeană precum și de a elimina blocajele în procesul de implementare a acestor categorii de proiecte.**Schimbările preconizate avute în vedere**: Noi reglementări pentru accelerarea procesului de autorizare a lucrărilor de construcții pentru proiectele de infrastructură de transport de interes național strategic, care modifica și completează Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare în sensul:* Emiterii autorizației de construire și în baza avizelor/acordurilor de principiu, fără a exonera beneficiarul proiectelor de obținerea, după caz, avizelor/acordurilor emitenților sau a avizelor de amplasament favorabile;
* Prelungirii valabilității certificatelor de urbanism, avizelor, acordurilor, permiselor sau autorizaţiilor până la finalizarea executării lucrărilor aferente proiectelor de infrastructură de transport de interes național strategic, pentru care au fost eliberate, respectiv până la data semnării procesului-verbal de recepţie finală a lucrărilor cu condiția începerii lucrărilor în termen de 12 luni de la data emiterii;
* Extinderea ariei de competență a Ministerului Transporturilor privind emiterea autorizațiilor de construire pentru toate categoriile de lucrări necesare realizării obiectivelor de investiții, aferente infrastructurii de transport de interes național, cu respectarea prevederilor legale în domeniul autorizării construcțiilor.
* Asigurarea prevederilor legale pentru Ministerul Transporturilor în calitate de emitent de autorizații de construire în vederea desfășurării activităților de control și disciplină în construcții.

 Sunt prevăzute modificări și completări ale Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, prin includerea de noi prevederi privind scoaterea terenurilor din circuitul agricol/forestier și înscrierea acestora în Cartea Funciară, fără a afecta procesul propriu-zis de scoatere din circuitul agricol/forestier prevăzut de legislația în vigoare, în sensul:* înscrierii terenurilor aflate în circuitul agricol evidențiate în extravilan, direct în Cartea Funciară, cu încadrarea în categoria de folosință pentru care au fost achiziționate, cu îndeplinirea ulterioară a unor condiționalități de către beneficiarul proiectelor de infrastructură de transport de interes național strategic;
* acordării de avize de principiu pentru scoaterea terenurilor împădurite din circuitul forestier, terenuri situate pe amplasamentul proiectelor de infrastructura de transport transeuropeană, fără ca beneficiarul acestor proiecte (CNADNR, in cazul de fată, să fie exonerat de obligația obținerii avizului prevăzut de lege).

 Sunt prevăzute reglementări privind emiterea avizelor de amplasament favorabil condiționate ale operatorilor din domeniul utilităților, în scopul reducerii termenului de eliberare a autorizației de construire pentru proiectele de infrastructura de transport transeuropene. Se reglementează plata sumelor aferente disputelor rezultate din contractele de execuție lucrări, pe bază de act adițional încheiat la contract, prin acordul de voință al părților, până la obținerea titlului definitiv și irevocabil, condiționat de constituirea de către executanții de lucrări a unor scrisori de garanție bancară și de renunțarea de către aceștia la accesoriile la aceste dispute pe bază de act adițional încheiat între părți. De asemenea, este reglementată modalitatea de recuperare avansurilor până la plata finală corespunzător contractelor încheiate pentru proiectele de interes transeuropean finanțate din fonduri structurale precum și pentru proiectele finanțate din bugetul de stat. Se reglementează includerea la finanțare cu prioritate a serviciilor de elaborare a documentațiilor tehnico-economice aferente proiectelor de infrastructură de transport transeuropene, in scopul asigurării continuității procesului de realizare a acestor documentații. În același timp se reglementează includerea in cadrul documentațiilor tehnico-economice aferente proiectelor de infrastructură de transport de interes național a racordurilor cu municipiile si orașele limitrofe, la terenurile agricole din extravilan precum și includerea de măsuri privind protecția patrimoniului arheologic și monumentelor istorice, prevăzându-se și inițierea procedurilor de actualizare a normativelor tehnice de specialitate. Este reglementată posibilitatea prelungirii valabilității, până la finalizarea lucrărilor, a avizelor/acordurilor/ autorizațiilor de construire aferente proiectelor de infrastructură de transport de interes național, emise până la data prezentei ordonanțe de urgență. |
| 3. Alte informaţii | Reglementările promovate prin acest act normativ au impact asupra reducerii termenelor de implementare a proiectelor de infrastructură de transport transeuropeană, creşterii gradului de absorbţie a fondurilor europene programate pentru infrastructura de transport transeuropeană și dezvoltarea rețelei de transport din România. De asemenea reglementările din prezentul act normativ contribuie la îndeplinirea de către România a obiectivelor politicii de transport prin realizarea rețelei TEN-T Core până în anul 2030 și a rețelei TEN-T Comprehensive până în anul 2050; |
| 1. **Impactul socio-economic al proiectului de act normativ**
 |
| 1. Impactul macroeconomic | Proiectul de act normativ nu se referă la acest subiect. |
| 11*.* Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21. Impactul asupra sarcinilor administrative | Proiectul de act normativ nu se referă la acest subiect. |
| 22. Impactul asupra întreprinderilor mici şi mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informaţii | Nu au fost identificate. |
| 1. **Impactul financiar asupra bugetului general consolidat, atât pe termen scurt,**

 **pentru anul curent, cât şi pe termen lung (pe 5 ani)**Mii lei  |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta: (i) impozit pe profit (ii) impozit pe venitb) bugete locale: (i) impozit pe profitc) bugetul asigurărilor sociale de stat: (i) contribuţii de asigurări | Proiectul de act normativ nu se referă la acest subiect. |
| 2. Modificări ale cheltuielilor bugetare, plus/minus, din care:a) buget de stat, din acesta: (i) cheltuieli de personal (ii) bunuri şi serviciib) bugete locale: (i) cheltuieli de personal (ii) bunuri şi serviciic) bugetul asigurărilor sociale de stat: (i) cheltuieli de personal (ii) bunuri şi servicii | Proiectul de act normativ nu se referă la acest subiect. |
| 3. Impact financiar, plus/minus, din care:a) buget de statb) bugete locale | Proiectul de act normativ nu se referă la acest subiect. |
| 4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 7. Alte informaţii | Nu au fost identificate. |
| 1. **Efectele proiectului act normativ asupra legislaţiei în vigoare**
 |
| 1. 1. Măsuri normative necesare pentru aplicarea prevederilor proiectului de act normativ
2. a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;
3. b) acte normative ce urmează a fi elaborate în vederea implementării noilor dispoziţii.
 | Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare, Legea nr. 18/1991 privind fondul funciar, cu modificările și completările,Derogări la Legea finanțelor publice nr.500/2002 cu modificările si completările ulterioare.Nu e cazul. |
| 11. Compatibilitatea proiectului de act normativ cu legislaţia în domeniul achiziţiilor publice:    a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;    b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante.  | Proiectul de act normativ nu se referă la acest subiect. |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare  | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | Proiectul de act normativ nu se referă la acest subiect. |
| **6. Consultările efectuate în vederea elaborării proiectului de act normativ** |
| **1**. Informaţii privind procesul de consultare cu organizaţii neguvernamentale, institute de cercetare şi alte organisme implicate | Au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ  | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Au fost întreprinse demersurile legale conform Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ a fost avizat de Consiliul Legislativ. Proiectul de act normativ nu necesită aviz de la Consiliul Suprem de Apărare a Ţării, Consiliul Economic şi Social, Consiliul Concurenţei şi Curtea de Conturi. |
| 6. Alte informaţii | Nu au fost identificate. |
| **7.Activităţi de informare publică privind elaborarea****şi implementarea proiectului de act normativ** |
| 1. Informarea societăţii civile cu privire la necesitatea elaborării proiectului de act normativ | Au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice  | Proiectul de act normativ nu se referă la acest subiect. |
| 3. Alte informaţii | Nu au fost identificate. |
| **8*.* Măsuri de implementare** |
| 1. Măsurile de punere în aplicare a prezentului act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate. |

 Având în vedere cele de mai sus, am elaborat proiectul de **Ordonanţă de urgenţă privind unele măsuri pentru accelerarea implementării proiectelor de infrastructură de transport transeuropeană și de modificare și completare a unor acte normative,** care, în forma prezentată, a fost avizat de Consiliul Legislativ şi de ministerele interesate şi pe care îl supunem spre aprobare.

**MINISTRUL TRANSPORTURILOR**

**DAN MARIAN COSTESCU**

**Avizăm favorabil:**

**VICEPRIM MINISTRU, MINISTRUL DEZVOLTĂRII REGIONALE ȘI**

 **ADMINISTRAȚIEI PUBLICE**

**VASILE DÎNCU**

|  |  |
| --- | --- |
| **MINISTRUL FINANŢELOR PUBLICE****ANCA DANA DRAGU** | **MINISTRUL MEDIULUI, APELOR ȘI PĂDURILOR****CRISTIANA PAȘCA PALMER** |
| **MINISTRUL FONDURILOR EUROPENE****CARMEN AURA RĂDUCU** | **MINISTRUL AFACERILOR EXTERNE****LAZĂR COMĂNESCU** |
| **MINISTRUL ENERGIEI** **VICTOR VLAD GRIGORESCU** | **MINISTRUL AGRICULTURII ȘI** **DEZVOLTĂRII RURALE** **ACHIM IRIMESCU** |
|  |  |
|

|  |  |
| --- | --- |
| **MINISTRUL CULTURII****VLAD ALEXANDRESCU** |  **MINISTRUL JUSTIŢIEI**[**RALUCA ALEXANDRA PRUNĂ**](http://gov.ro/ro/guvernul/cabinetul-de-ministri/ministrul-justitiei1449492922) |
|  |  |

 |